Hagen og Erland var de siste i bruddet som ble tatt igjen av hovedfeltet med litt over 10 kilometer igjen til målgang. Mens sprinterne posisjonerte seg til massespurt, gikk en av IAMs ryttere i bakken og tok ut flere ryttere fra sitt eget lag, samt ryttere fra MTN-Qhubeka og NetApp-Endura. De fleste rytterne fortsatte, men MTN-Qhubekas Martin Reimer satt igjen med mistanke om brukket kragebein.